Kutōta koku muvwele bivwalwa bya dyangi bijila (9)
96 Imbilai Yehova lwimbo lupya.+Imbilai Yehova, ntanda yonso!+2 Imbilai Yehova; tendelai dijina dyandi.Sapulai myanda miyampe ya lupandilo lwandi difuku ne difuku.+3 Sapulai ntumbo yandi mu mizo,Mingilo yandi ya kutendelwa mu bantu bonso.+4 Yehova i mukatampe kadi i mufwaninwe kutendelwa bininge.Uleñanga nzuba kutabuka baleza bakwabo bonso.5 Baleza bonso ba bantu i baleza ba bituputupu,+Ino Yehova ye walongele madiulu.+6 Bukatakata* ne buya bwa dyangi bidi ku meso andi;+Bukomo ne buya bidi mu kipandulwe kyandi.+7 Pai Yehova kyokya kimufwaninwe, a bisaka bya bantu,Pai Yehova kyokya kimufwaninwe pa mwanda wa ntumbo ne bukomo bwandi.+8 Pai Yehova ntumbo ifwaninwe dijina dyandi;+Letai kyabuntu ne kutwela mu bipango byandi.9 Mwivukwilei kudi* Yehova koku muvwele bivwalwa bya dyangi bijila;*Zakalai ku meso andi, ntanda yonso!10 Sapulai mu mizo amba: “Yehova wabikala ke Mulopwe!+Ntanda* i mikomejibwe pototo, keibwanyapo kujina.*Aye ukatyibilanga bantu mambo* na boloke.”+11 Madiulu asangale, ntanda nayo isepelele;Dijiba dikungule ne byonso biyudile’mo;+12 Madimi ne byonso bidi’mo bisangale.+Mu kitatyi kimo kyonka mityi yonso ya mu ditó yele nsadi ya tusepo+13 Ku meso a Yehova, mwanda wiyanga,*Wiyanga kutyibila ntanda mambo.Ukatyibanga na boloke mambo a ntanda ikelwe na bantu*+Ne a bantu na bubinebine bwandi.+
cjk_Latn bem_Latn